Държавен вестник, бр. 79, 2012 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  79
Чл. 6. (1) За всяка регистрирана техни­
ка се издава свидетелство за регистрация 
(приложение № 1).
(2) При изгубване, кражба или унищожа­
ване на свидетелството за регистрация се 
издава дубликат след подаване на писмено 
заявление от ръководителя на съответна­
та структура до директора на дирекция 
„Управление на собствеността и социални 
дейности“.
Чл. 7. (1) За всяка регистрирана техника 
се предоставя регистрационен номер.
(2) Формата, размерите, шрифтът, както 
и изискванията към табелите са съгласно 
приложение № 2.
(3) Табелите с регистрационен номер се 
монтират на местата, определени в прило­
жение № 3.
(4) Регистрационните номера на техни­
ката, на която не може да бъде поставена 
табела, се изписват с боя върху корпуса 
съгласно приложение № 4.
(5) Табелите с регистрационен номер се 
предоставят за ползване по реда за предос­
тавяне на материални активи в МВР.
(6) При закрепването и изписването на 
номера не трябва да се нарушават формата 
на табелата, целостта на графиката и сим­
волите на номера.
(7) Табелата с регистрационен номер на 
електрокарите, мотокарите и ремаркетата се 
поставя на задната част на корпуса.
(8) При загубване или неправомерно от­
немане на табели с регистрационен номер 
същите незабавно се обявяват за издирване 
от ръководителя на структурата ползвател, 
а техниката се регистрира с нов регистра­
ционен номер.
(9) При първоначална регистрация на 
техниката се издава знак за технически пре­
глед (ЗТП) по образец (приложение № 5), с 
който се определят месецът и годината за 
представяне на първи периодичен техниче­
ски преглед, но не по-късно от 1 година от 
регистрацията.
Чл. 8. (1) При предоставяне на техника 
от една структура в друга заедно с нея се 
предават свидетелството за регистрация, 
знакът за техническия преглед и табелите 
с регистрационния номер. В документа за 
предоставяне задължително се вписва ре­
гистрационният номер на техниката, номер 
на рама и номер на двигател.
(2) При предаване на техниката извън 
МВР табелите с регистрационния номер и 
свидетелството за регистрация се връщат в 
дирекция „Управление на собствеността и 
социални дейности“ срещу отчетен документ 
по реда за предоставяне на материални 
активи в МВР.
Г л а в а  т р е т а
ПРОМЯНА НА РЕГИСТРАЦИЯТА
Чл. 9. (1) Промяна на регистрацията се из­
вършва при промяна в данните за техниката, 
посочени в свидетелството за регистрация, 
и/ или смяна на регистрационния номер.
(2) Промяната на регистрацията се из­
вършва от дирекция „Управление на соб­
ствеността и социални дейности“, като се 
издава ново свидетелство за регистрация и 
се предоставят нови табели.
(3) За промяна на регистрацията ръко­
водителят на структурата, на която е пре­
доставена техниката, представя следните 
документи:
1. писмо за необходимостта от промяна 
в срок до 14 дни от настъпването на осно­
ванието;
2. копие от отчетния документ;
3. регистрационните табели (когато са 
налични);
4. свидетелството за регистрация;
5. в случая по чл. 7, ал. 8 – документ, 
от който да е видно, че регистрационните 
табели са обявени за издирване.
Чл. 10. Ръководителите на структури, 
ползващи техника, чиято табела с регис­
трационен номер е изгубена, открадната, 
унищожена или повредена, уведомяват 
дирекция „Управление на собствеността и 
социални дейности“ в срок не по- късно от 
7 дни от установяването.
Г л а в а  ч е т в ъ р т а
ПРЕКРАТЯВАНЕ НА РЕГИСТРАЦИЯТА
Чл. 11. (1) Регистрацията на техниката 
се прекратява от дирекция „Управление 
на собствеността и социални дейности“ по 
предложение на ръководителя на съответната 
структура при:
1. бракуване;
2. предаване на техниката извън МВР.
(2) При прекратяване на регистрацията 
ръководителят на съответната структура по­
сочва обстоятелствата, поради които се иска 
прекратяването, и предоставя в дирекция 
„Управление на собствеността и социални 
дейности“ свидетелството за регистрация и 
регистрационните табели.
(3) При прекратяване на регистрацията 
регистрационните номера, поставени по реда 
на чл. 7, ал. 4, се заличават от предаващата 
структура.
(4) Свидетелството за регистрация се 
съхранява в дирекция „Управление на соб­
ствеността и социални дейности“ в срок 5 
години след прекратяване на регистрацията, 
а регистрационните табели се унищожават, 
за което се съставя протокол.